
Martial.  V.  19,  9: 


Quis  largitur  opes  veteri  fidoque  sodali, 
10  Aut  quem  prosequitur  non  alienus  eques? 

Satumaliciae  ligulam  misisse  selibrae 

Flammarisve  togae  scripula  tota  decem 
Luxuria  est,  tumidique  vocant  hoc  munera  reges; 

Qui  crepet  aureolos,  forsitan  unus  erit 

Quaeritur  quid  lateat  in  initio  corrupto  versus  quarii,  ubi  (ut  potiores  tantum 
codices  commemorem)  Thuaneus:  flammarisve  togereri  pala,  Palatinus: 
flammarisve  tole  scripula;  Aldina  et  Veneta  utraque  flammataeve  togae 
scrupula.  Heinsius  tentabat:  flammarisve  stolae  vel  lamnalis  cotulae, 
quae  nihili  esse  apparet  Scripula  (quam  vocem  codicum  fere  omnium  tuetur  con- 
sensus)  nullam  dubitationem  relinquunt,  quin  vocabulum  materiae  pretiosae  (argenti 
vel  auri)  et  quidem  genetivo  casu  positum  praecesserit,  velut  IX  88,  3 :  argenti  sex 
scripula  Septiciani.  Sed  etiam  aurum  inter  munera  SatumaHcia  missum  esse 
testatur  Martialis  hoc  eodem  Hbro  59 : 

Quod  non  argentum,  quod  non  tibi  mittimus  aurum, 
Hoc  facimus  causa  Stella  diserte  tua. 
Item  Xm  48: 

Argentum  atque  aurum  facile  est  laenamque  togamque 

Mittere,  boletos  mittere  difficile  est. 

Nostro  autem  versu  scripula  illa  decem  revera  auri  esse  ideo  putabimus,  quod 

materiam    cujus   tantillum    modo  mittitur    pretiosiorem    esse    necesse    est    ea    cujus 

seHbra  datur.    Sin  autem  Hgulam  seHbram  pendentem  pro  argentea  habebimus,  sequitur 

scripula  non  posse  non  esse  aurea.     Quod  autem  epitheton  auri  vocabulo  additum 

fuerit  potest  dubitari.    Codicum  quidem  lectione  in  flammantisve  auri  ferimur; 

est  tamen    cur  flaventis    fuisse   putem.     Flavus    color    auro  proprius  est,    quod 

flavum   metallum   audit  VlJi  51,  5.     Cf.  XII  65,  6 :    de    moneta    Caesaris    decem 

fiavos;  II  43,  11:  flava  chrysendeta.     XH  61,  3:  vellera  nativo  pendent  ubi  flava 

metallo.     IX,  23,  1:  0  cui  virgineo  flavescere  contigit  auro.     Semel    dixit  fervens 

aurum  X  74,  5:    Cum    Scorpus    una    quindecim    graves   hora    Ferventis    auri 


victor  anferat  saccos;  ubi  sine  causa  Heinsius  flaventis  proposuit.  Cum  autem 
nullus  fortasse  poeta  adeo  amator  sui  sit  ac  Martialis,  quem  semel  inventa  iterum 
iterumque  repetere  non  taedeat,  etiam  nostro  loco  altferutrum  eum  scripsisse  puta- 
bimus.  Fervens  autem  aurum  quum  de  scripulis  decem  dici  non  potuerit,  fla- 
ventis  restituemus.  Accedit  quod  flaventis  ut  difficilius  intellectu  facilius  in 
flammantis  mutari  potuit  quam  vice  versa.     Legimus  igitur: 

Saturnaliciae  ligulam  misisse  selibrae, 
Flaveutisve  auri  scripula  tota  decem. 
Ceterum  etiam  alii  loci   in  liis    epigrammatis   jam  in   exemplaribus    arcbetypis 
ita  corrupta  fuerunt,  ut  pro  vocabulo  a  poeta  scripto  aliud  substitutum  sit.     Velut 
V  16,  5: 

Nam  si  falciferi  defendere  templa  Tonantis  etc. 
Tonantis  omnes  codd.  habent,  excepto  Leidensi  saec.  XV  in  quo  est  sonantds. 
At  nec  Jovem  falciferum  dici  posse,  nec  Saturnum  tonantem,  in  aperto  est.  Sa- 
turnum  falciferum  senem  dixit  Martialis  XI  6,  1;  sub  quo  ut  ait  (XII  62,  3) 
nec  regale  nimis  fulmen  nec  fulmine  digni.  Qui  igitur  pater  ille  opti- 
mus  tonare  potuit?  Multo  minus  autem  Tonanti  falx  Saturni  convenit.  Aut  omnia 
fallunt  aut  scripsit  poeta: 

Nam  si  falciferi  defendere  templa  parcntis. 
Vocabulum  parentis  aliquis  perperam   interpretans,  adscripsisse  videtur  To- 
nantis,    quod    postea    in    locum   genuinae   lectionis   substitutum  est.     De  Saturni 
igitur    templo  sermonem   hoc  loco   esse   apparet:     sed    cur   id    defendere    dicantur 
caussidici,  me  expHcare  non  posse  confiteor. 

Simili  modo  vocabulum    in  margine   adscriptum    in    textum    irrepsisse    videtur 
X  51,  5: 

Quos  Faustine  dies,    quales  tibi  Roma  Ravennae 
Abstulit!     0  soles,  o  tunicata  quies! 
Quomodo  Ravennae  hic  locus  esse  potest,  cum  de  recessu  Tarracinensi  sermo 
sit?     Scilicet  etiam  hoc  adscripsit  aliquis,  qui  hoc  epigramma  Hmis  oculis  inspexit. 
Martialem  scripsisse  puto: 

Quos  Faustine  dies,  quales  tibi  Roma  recessus  Abstulit! 
ut  scripsit  X  58,  1:     Anxuris   aequorei  placidos  Frontine  recessus;    cf.  VI  43,   9: 
urbis  vicina  facilesque  recessus    et  Pierios  recessus  VII  63,  3.    Et    video    recessus 
jam  restitutum  esse  in  ed.  Rom.  1473. 

